Muanewa-muhali. Mafhungo o he a lungano a kwama ene. Thaidzo dzo he dzi livha ene. U vha a tshi lingedza u tandulula thaidzo ine a vha nayo. Ha na muhumbulo wa u tshinyadza. Tshifhinga tsho he u vha a tshi khou o a u tandulula thaidzo yawe.  ? U swika kha iḽi ṱorokisi, Nthambeleni a mbo ḓi sumba fhaḽa ho dzulaho iḽla khomba. Ho dzulwa khuḓani kha sithi I re mugumoni wa heḽi ṱorokisi, kha mutevhe wa zwidulo zwi re thungo ya tsha uḽa hezwi muthu o sedza vhukovhela. Tshi re tshidimela tshone tsho lavhelesa vhubvaḓuvha. Tshi ḓo khunyelela Devhula musi zwo tea. Fhedzi-ha i re khomba iyi yashu, hafha he ya thukha hone i vhonala i tshi nga i khou kumedza. Ṱhoho yo kunamiswa, ho farelelwa luṱaha lwa tshauḽa nga tshanḓa tsha lurumbu lwonolwo. Vho vhandekanaho nae ndi mufumakadzi mutswuku vhane zwino vha khou endela u luka zwithu zwavho zwa u naka nga uḽu. Nga mulandu wa u ḓalesa ha vhanameli na mihwalo, muṅwe ya mihwalo yavho yo putelwaho nga mabammbiri a khakhe yo vhewa vhukati ha lupasedzhi lwo siiwaho nga mitevhe ya zwidulo zwo dzulaho vhanameli. Phasela hedzi dzo livhana na sithi yenei ye havha mufumakadzi vha khuvhe vha dzula khayo.